शीर्षक: 'फ़ना' के विरोध में फ़ना हुआ युवक\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
आत्मदाह की कोशिश करने वाले व्यक्ति प्रवीण जोशी ने शनिवार को जामनगर के एक अस्पताल में आख़िरी साँस ली.

जोशी ने 'फ़ना' के विरोध में एक सिनेमाघर में ख़ुद को आग लगा ली थी जिसमें वो 90 प्रतिशत से भी ज़्यादा जल गए थे.

ग़ौरतलब है कि नर्मदा बाँध के बारे में आमिर ख़ान की टिप्पणी के विरोध में भारतीय जनता युवा मोर्चा सहित कुछ राजनीतिक संगठनों ने गुजरात में उनकी फ़िल्म 'फ़ना' के प्रदर्शन का विरोध किया था.

आमिर ख़ान इस फ़िल्म में मुख्य किरदार निभा रहे हैं.

आख़िरकार छह जून को जामनगर के एक सिनेमाघर में यह फ़िल्म दिखाई गई जिसके पाँच दिन बाद यानी 11 जून को फ़िल्म के प्रदर्शन के विरोध में 30 वर्षीय प्रवीण ने ख़ुद को आग लगा ली थी.

राज्य में इस फ़िल्म का विरोध कर रहे लोगों का कहना था कि यदि आमिर ख़ान नर्मदा बाँध के बारे में की गई अपनी टिप्पणी के लिए माफ़ी माँग लें तो राज्य में इस फ़िल्म को प्रदर्शित होने दिया जाएगा.

इसपर आमिर ख़ान ने यह कहते हुए माफ़ी माँगने से मना कर दिया था कि उन्होंने बाँध के ख़िलाफ़ एक भी शब्द नहीं कहा था बल्कि इस ओर बाँध के कारण विस्थापित हो रहे ग़रीबों के पुनर्वास पर ध्यान देने की बात कही थी.